Ma gooi baba uit brandende huis voor sy sterfKeana (12 dae) Foto: Faithit.com/Facebook ŉ Vrou van Wyoming in die Amerikaanse deelstaat Illinois word as heldin beskryf nadat sy haar baba van net 12 dae oud in ŉ karstoeltjie vasgemaak en by die venster van die tweede vloer van ŉ brandende huis uitgegooi het, voordat sy aan rookinaseming oorlede is. Volgens polisie-owerhede van Illinois het die voorval twee weke gelede gebeur. Die owerhede het gesê Shelby Carter (21) het klein Keana se lewe gered deur haar in die stoeltjie vas te maak sodat sy nie na haar dood val nie. Carter het die nooddienste glo histeries gebel en gesê sy is in ŉ brandende huis en kan nie asemhaal nie. Sy het nie haar baba genoem nie, maar die owerhede het intussen gesê sy het vermoedelik toe reeds haar kind na veiligheid gegooi. Brandbestryders het later op haar liggaam afgekom. ŉ Nadoodse ondersoek het bevestig sy is weens rookinaseming oorlede. Die baba is na ŉ nabygeleë hospitaal gehaas, maar is intussen ontslaan en is in die sorg van familie geplaas. Volgens die polisie het Carter saam met haar ma en verloofde in die huis gebly, maar hulle was nie tuis nie. Die polisie is ook onseker waarom sy nie ook by die venster uitgespring het nie, maar vermoed sy was vasgevang in die vlamme, omdat sy talle wonde gehad het. ŉ GoFundMe-blad is intussen vir die gesin op die been gebring om die familie met onkostes te help. Die polisie-ondersoek duur nog voort. Bron: Faithit, CNN, Fox News